Александър Пушкин
Елегия
От лудите години…

Превод от руски: Мария Шандуркова, 2015

chitanka.info

От лудите години и забавите

тежи ми сякаш отрезняване.

И, както вино — минала тъга,

щом стара е, по-силна в мен е тя.

А пътят пуст. Предрича труд и скърби

сред морските вълни на време бъдно.

Не искам, о приятели, смъртта;

да мисля искам и да страдам пак;

и знам, ще имам наслаждения

сред мъки, грижи и вълнения:

ще ме опива хармоничен блян,

ще мисля, в сълзи пак облян,

и в моя залез, може би печален,

ще блесне любовта с усмивката прощална.

1816

Превод: 13.01.2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.